1920
אירועים

ינואר
2 בינואר – קנדה וארצות הברית חתמו על הסכם שמטרתו היא שימור מפלי ניאגרה
10 בינואר – דנציג מוכרזת כעיר חופשית
10 בינואר – חבר הלאומים מתכנס לראשונה, בלונדון
16 בינואר – בפריז חבר הלאומים מתכנס לראשונה
28 בינואר – מוקם הלגיון הספרדי
פברואר
2 בפברואר – אסטוניה מכריזה על עצמאותה מהאימפריה הרוסית
24 בפברואר – אדולף היטלר הכריז על ייסוד המפלגה הנאצית באירוע פומבי ראשון במינכן בהשתתפוץ 2,000 איש
מרץ
1 במרץ – יוסף טרומפלדור וחמישה מחבריו נהרגים בקרב על תל חי
13 במרץ – הפוטש של קאפ בגרמניה
26 במרץ – בעיר פראג מתכנסת ועידת פראג בין ארגונים ציונים שונים, בה מוקמת ההתאחדות העולמית של 'הפועל הצעיר' ו'צעירי ציון"
30 במרץ – חייל בריטי חופר שוחה בעמדתו בכפר בסוריה וחושף ציורי קיר מרהיבים. לאחר עבודות חפירה נוספות מתגלה העיר ההלניסטית דורה אירופוס
31 במרץ – בסעיף 160 של חוזה ורסאי הוחלט על הגבלת הצבא הגרמני באופן משמעותי. 100 אלף חיילים גרמנים יכלל הצבא הגרמני בסך הכול
אפריל
4 באפריל – מאורעות תר"פ – מתפללים מוסלמים בירושלים קוראים זעקות "טבחו ביהודים" אל עבר הרובע היהודי לאחר שיצאו מתפילותיהם לחגיגות נבי מוסא, בכך מתחילות מהומות שימשכו 4 ימים
19 באפריל – נפתחת ועידת סן רמו, על חלוקת שטחי האימפריה העות'מאנית לאחר שזו הפסידה במלחמת העולם הראשונה
20 באפריל – נפתחה אולימפיאדת אנטוורפן
23 באפריל – מועצת העם בטורקיה מוקיעה את השלטון של הסולטאן מוחמד השישי, ומכריזה על חוקה זמנית
24 באפריל – המלחמה הפולנית-סובייטית – הפולנים מתחילים במבצע קייב
24 באפריל – ועידת סן רמו מחליטה למסור את השלטון בארץ ישראל לידי המנדט הבריטי
26 באפריל – מסתיימת ועידת סן רמו, בה החליטו מנצחות מלחמת העולם הראשונה כיצד יחלקו ביניהן את שטחיה של האימפריה העות'מאנית
26 באפריל – קיום הוויכוח הגדול, ויכוח פומבי שהתקיים בין האסטרונומים הרלו שפלי והבר קרטיס לגבי מבנה היקום
27 באפריל – מתקיים טקס הענקת תואר אבירות בריטי לעבד אל-בהאא', מנהיגה של הדת הבהאית, עבור תרומתו למען שלומן ורווחתן של הקהילות בצפון ארץ ישראל, בזמן מלחמת העולם הראשונה
28 באפריל – אזרבייג'ן מצורפת לברית המועצות
מאי
16 במאי – ז'אן ד'ארק הוכרזה כקדושה
27 במאי – מוקמת הרפובליקה האוטונומית של טטרסטן
יוני
4 ביוני – חוזה טריאנון לחלוקת שטחי אוסטרו-הונגריה נחתם בצרפת
13 ביוני – המלחמה הפולנית-סובייטית: הפולנים נסוגים מקייב
15 ביוני – נוסד ארגון ההגנה, הארגון הצבאי הגדול והמרכזי של היישוב היהודי בארץ ישראל
25 ביוני – חבר הלאומים מייסד את בית הדין הבינלאומי בהאג
יולי
11 ביולי – מוקם "ויצו", ארגון נשים יהודיות בישראל ובעולם
16 ביולי – חוזה סן-ז'רמן נכנס לתוקף ובכך חדלה האימפריה האוסטרו-הונגרית מלהתקיים כישות מדינית
24 ביולי – קרב מייסלון בלבנון בין כוחות סוריים בראשות פייסל הראשון לצבא הצרפתי. הסורים מפסידים ופייסל מגורש מאוחר יותר
25 ביולי – תקשורת: שידור הרדיו הדו-כיווני הטרנס-אטלנטי הראשון
אוגוסט
10 באוגוסט – נחתם הסכם סוור המחלק את האימפריה העות'מאנית בתום מלחמת העולם הראשונה
18 באוגוסט – מוכנס התיקון ה-19 לחוקת ארצות הברית, המכיר בזכות בחירה לנשים
25 באוגוסט – הצבא האדום מפסיד לפולנים בקרב ורשה במלחמה הפולנית-סובייטית
31 באוגוסט – בלגיה מתחילה לשלם קצבאות זקנה
31 באוגוסט – תוכנית הרדיו הראשונה בעולם משודרת בדטרויט שבמישיגן, ארצות הברית
ספטמבר
1 בספטמבר – בעקבות הסכם סייקס–פיקו נוצרת לבנון הגדולה
אוקטובר
12 באוקטובר – הקמת הרפובליקה של ליטא המרכזית
27 באוקטובר – מטה חבר הלאומים עובר לז'נבה
31 באוקטובר – רומניה מספחת את בסרביה
נובמבר
2 בנובמבר – תחנת הרדיו המסחרית הראשונה התחילה לשדר בארצות הברית (שידור הבחירות לנשיאות ארצות הברית 1920)
7 בנובמבר – מלחמת טורקיה–ארמניה: מוסה קזם קראבקיר כובש את אלכסנדרופול ומביא לכניעת הארמנים
11 בנובמבר – גופת החייל האלמוני נטמנת מתחת לשער הניצחון בפריז
12 בנובמבר – החוף הדלמטי, שבין איטליה ליוגוסלביה נמסר ליוגוסלביה
15 בנובמבר – חבר הלאומים מתכנס לראשונה בז'נבה
21 בנובמבר – טבח יום ראשון העקוב מדם, יום של אלימות בדבלין במהלך מלחמת העצמאות האירית, שבסיומו מצאו את מותם 31 אנשים
דצמבר
2 בדצמבר – הסכם אלכסנדרופול שם קץ למלחמת טורקיה–ארמניה
6 בדצמבר – מוקמת ההסתדרות הכללית של העובדים העברים בארץ ישראל
16 בדצמבר – רעידת אדמה באזור נינגשיה-גאנסו. חוזקה מוערך בכ-7.8 ומספר ההרוגים מוערך בכ-235 אלף
28 בדצמבר – אמיליה ארהרט טסה בטיסה שבה החליטה שהיא חייבת ללמוד לטוס